
NACRT ZAKONODAVNE REZOLUCIJE EUROPSKOG PARLAMENTA
o Prijedlogu uredbe Europskog parlamenta i Vijeća o otklanjaju negativnih trgovinskih učinaka globalnih prekomjernih kapaciteta na Unijino tržište čelika
(COM(2025)0726 – C10‑0245/2025 – 2025/0726(COD))
(Redovni zakonodavni postupak: prvo čitanje)
Europski parlament,
–	uzimajući u obzir Prijedlog Komisije upućen Europskom parlamentu i Vijeću (COM(2025)0726),
–	uzimajući u obzir članak 294. stavak 2. i članak 207. stavak 2. Ugovora o funkcioniranju Europske unije, u skladu s kojima je Komisija podnijela Prijedlog Parlamentu (C10‑0245/2025),
–	uzimajući u obzir članak 294. stavak 3. Ugovora o funkcioniranju Europske unije,
–	uzimajući u obzir članak 60. Poslovnika,
–	uzimajući u obzir mišljenje Odbora za industriju, istraživanje i energetiku,
–	uzimajući u obzir izvješće Odbora za međunarodnu trgovinu (A10‑0000/2025),
1.	usvaja niže navedeno stajalište u prvom čitanju;
2.	poziva Komisiju da predmet ponovno uputi Parlamentu ako zamijeni, bitno izmijeni ili namjerava bitno izmijeniti svoj Prijedlog;
3.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.



<RepeatBlock-Amend><Amend>Amandman		<NumAm>1</NumAm>
<DocAmend>Prijedlog uredbe</DocAmend>
<Article>Uvodna izjava 15.</Article>
	

	Tekst koji je predložila Komisija
	Izmjena

	(15)	Budući da je Provedbenom uredbom (EU) 2019/159 carina izvan kvote utvrđena na 25 %, uzimajući u obzir razinu carina u sektoru čelika na drugim ključnim tržištima, primjereno je razinu carine izvan kvote utvrditi na 50 % carine kako bi se smanjio rizik preusmjeravanja trgovine. Ta bi carina nadopunila druge carine koje se primjenjuju na kategorije proizvoda obuhvaćene ovom Uredbom.
	(15)	Budući da je Provedbenom uredbom (EU) 2019/159 carina izvan kvote utvrđena na 25 %, uzimajući u obzir razinu carina u sektoru čelika na drugim ključnim tržištima, primjereno je razinu carine izvan kvote utvrditi na 50 % carine kako bi se smanjio rizik preusmjeravanja trgovine i omogućilo povećanje proizvodnog kapaciteta. Ta bi carina nadopunila druge carine koje se primjenjuju na kategorije proizvoda obuhvaćene ovom Uredbom.


Or. <Original>{EN}en</Original>
</Amend>

<Amend>Amandman		<NumAm>2</NumAm>
<DocAmend>Prijedlog uredbe</DocAmend>
<Article>Uvodna izjava 16.a (nova)</Article>
	

	Tekst koji je predložila Komisija
	Izmjena

	
	(16.a)	Ova bi se Uredba trebala provoditi u potpunosti u skladu s obvezama Unije u okviru WTO-a. Cilj je mjere riješiti problem poremećaja u trgovini prouzročenih globalnim viškom kapaciteta i trebalo bi je tumačiti kao instrument za ponovnu uspostavu uvjeta za otvoreniju buduću trgovinu utemeljenu na pravilima. Dugoročni je cilj Unije da se tim instrumentom omogući veća liberalizacija nakon što se normaliziraju tržišni uvjeti.


Or. <Original>{EN}en</Original>
</Amend>

<Amend>Amandman		<NumAm>3</NumAm>
<DocAmend>Prijedlog uredbe</DocAmend>
<Article>Uvodna izjava 20.a (nova)</Article>
	

	Tekst koji je predložila Komisija
	Izmjena

	
	(20.a)	Kako bi se osigurao kontinuitet i izbjegli poremećaji u opskrbi, trebalo bi dopustiti prijenos neiskorištenih tromjesečnih količina carinskih kvota u sljedeće tromjesečje. Time bi se osigurala potrebna operativna fleksibilnost uz istodobno održavanje ukupne djelotvornosti mjere.


Or. <Original>{EN}en</Original>
</Amend>

<Amend>Amandman		<NumAm>4</NumAm>
<DocAmend>Prijedlog uredbe</DocAmend>
<Article>Uvodna izjava 21.</Article>
	

	Tekst koji je predložila Komisija
	Izmjena

	(21)	Kako bi se osiguralo da mjera djelotvorno otklanja učinak globalnih prekomjernih kapaciteta te s obzirom na posebnosti proizvoda od čelika i modernih tehnika proizvodnje i opskrbe, važno je utvrditi zemlju „taljenja i lijevanja”. Zemlja „taljenja i lijevanja” odnosi se na izvornu lokaciju na kojoj se sirovi čelik i željezo prvobitno proizvode u tekućem obliku u peći za proizvodnju čelika ili željeza, a zatim se lijevaju u primarno kruto stanje. To primarno kruto stanje može biti polugotovi proizvod, uključujući, ali ne ograničavajući se na ploče, gredice ili ingote, ili gotovi proizvod od čelika. Traženjem dokaza o zemlji „taljenja i lijevanja” izbjeći će se da čelik proizveden u određenim zemljama koji doprinosi globalnim prekomjernim kapacitetima neopravdano uđe na tržište Unije nakon daljnje prerade u drugim zemljama te će se povećati transparentnost domaćeg lanca opskrbe za uvoz čelika.
	(21)	Kako bi se osiguralo da mjera djelotvorno otklanja učinak globalnih prekomjernih kapaciteta te s obzirom na posebnosti proizvoda od čelika i modernih tehnika proizvodnje i opskrbe, važno je utvrditi zemlju „taljenja i lijevanja”. Zemlja „taljenja i lijevanja” odnosi se na izvornu lokaciju na kojoj se sirovi čelik i željezo prvobitno proizvode u tekućem obliku u peći za proizvodnju čelika ili željeza, a zatim se lijevaju u primarno kruto stanje. To primarno kruto stanje može biti polugotovi proizvod, uključujući, ali ne ograničavajući se na ploče, gredice ili ingote, ili gotovi proizvod od čelika. Traženjem dokaza o zemlji „taljenja i lijevanja” izbjeći će se da čelik proizveden u određenim zemljama koji doprinosi globalnim prekomjernim kapacitetima neopravdano uđe na tržište Unije nakon daljnje prerade u drugim zemljama te će se povećati transparentnost domaćeg lanca opskrbe za uvoz čelika. Navedeno traženje dokaza trebalo bi se provoditi tako da se u najvećoj mogućoj mjeri ograniči administrativno opterećenje i da se omogući usklađenost malih i srednjih poduzeća (MSP-ova).


Or. <Original>{EN}en</Original>
</Amend>

<Amend>Amandman		<NumAm>5</NumAm>
<DocAmend>Prijedlog uredbe</DocAmend>
<Article>Uvodna izjava 21.a (nova)</Article>
	

	Tekst koji je predložila Komisija
	Izmjena

	
	(21.a)	Proizvodi za koje je čelik taljen i lijevan u Ruskoj Federaciji ili Bjelarusu ne bi trebali imati pristup tržištu Unije niti koristi od carinskih kvota pri uvozu. U skladu s tim, svi takvi proizvodi trebali bi podlijegati automatskoj zabrani na vanjskim granicama Unije.


Or. <Original>{EN}en</Original>
</Amend>
<Amend>Amandman		<NumAm>6</NumAm>
<DocAmend>Prijedlog uredbe</DocAmend>
<Article>Uvodna izjava 25.a (nova)</Article>
	

	Tekst koji je predložila Komisija
	Izmjena

	
	(25.a)	U skladu s predanošću Unije potpori ukrajinskom gospodarstvu tijekom aktualne ratne agresije te u skladu s Uredbom (EU) 2025/1153 Europskog parlamenta i Vijeća1a, uvoz proizvoda koji potječu iz Ukrajine trebao bi biti u potpunosti izuzet sve dok se ta zemlja suočava s izvanrednom i neposrednom sigurnosnom prijetnjom.

	
	_________________

	
	1a Uredba (EU) 2025/1153 Europskog parlamenta i Vijeća od 5. lipnja 2025. o suspenziji određenih odredbi Uredbe (EU) 2015/478 u pogledu uvoza ukrajinskih proizvoda u Uniju (SL L, 2025/1153, 5.6.2025., ELI: http://data.europa.eu/eli/reg/2025/1153/oj).


Or. <Original>{EN}en</Original>
</Amend>
<Amend>Amandman		<NumAm>7</NumAm>
<DocAmend>Prijedlog uredbe</DocAmend>
<Article>Uvodna izjava 26.</Article>
	

	Tekst koji je predložila Komisija
	Izmjena

	(26)	Komisija bi najkasnije u roku od dvije godine nakon donošenja ove Uredbe trebala ocijeniti potrebu za prilagodbom opsega proizvoda obuhvaćenih ovom Uredbom te bi, ako to smatra potrebnim, trebala razmotriti podnošenje zakonodavnog prijedloga za dodavanje proizvoda od čelika, uključujući proizvode koji su izrađeni od čelika ili sadržavaju znatnu količinu čelika.
	(26)	Komisija bi najkasnije u roku od jedne godine od datuma stupanja na snagu ove Uredbe trebala ocijeniti potrebu za prilagodbom opsega proizvoda obuhvaćenih ovom Uredbom te bi, ako to smatra potrebnim, trebala razmotriti podnošenje zakonodavnog prijedloga za dodavanje ili uklanjanje proizvoda od čelika, uključujući proizvode koji su izrađeni od čelika ili sadržavaju znatnu količinu čelika. Kako bi se osigurala učinkovitost ove Uredbe, ključno je da se u procjeni pažljivo ocijeni rješavaju li se problemi koji se nastoje riješiti ovom Uredbom te da se utvrdi da se oni nenamjerno ne premještaju dalje duž lanca vrijednosti.


Or. <Original>{EN}en</Original>
</Amend>
<Amend>Amandman		<NumAm>8</NumAm>
<DocAmend>Prijedlog uredbe</DocAmend>
<Article>Uvodna izjava 26.a (nova)</Article>
	

	Tekst koji je predložila Komisija
	Izmjena

	
	(26.a)	Komisija treba sastaviti godišnje izvješće o provedbi ove Uredbe i dostaviti ga Europskom parlamentu i Vijeću. To godišnje izvješće trebalo bi, među ostalim, sadržavati informacije o upotrebi i razvoju kvota te o kategoriji i količini uvezenih proizvoda na koje se primjenjuje carina od 50 %. Godišnje se izvješće objavljuje.


Or. <Original>{EN}en</Original>
</Amend>
<Amend>Amandman		<NumAm>9</NumAm>
<DocAmend>Prijedlog uredbe</DocAmend>
<Article>Uvodna izjava 27.</Article>
	

	Tekst koji je predložila Komisija
	Izmjena

	(27)	Komisija bi prije 1. srpnja 2031. i svakih pet godina nakon toga trebala ocijeniti razvoj ključnih parametara koji su opravdali donošenje ove Uredbe, uključujući razvoj i kretanja globalnih prekomjernih kapaciteta, kao i njihove učinke na tržište čelika. Komisija bi također trebala preispitati stanje mjera trećih zemalja kojima se ograničava trgovina čelikom te posljedice i učinke koje one mogu ili će vjerojatno imati u smislu rizika od preusmjeravanja trgovine na tržište Unije. Osim toga, Komisija bi trebala analizirati i stanje u odnosu na postojanje netržišnih politika i praksi u trećim zemljama i njihov učinak na tržište čelika u Uniji. Komisija bi također trebala procijeniti kretanje gospodarskih rezultata industrije čelika u Uniji, kao i razvoj njezinih projekata dekarbonizacije.
	(27)	Komisija bi prije kraja druge godine od datuma stupanja na snagu ove Uredbe i svake dvije godine nakon toga trebala ocijeniti razvoj ključnih parametara koji su opravdali donošenje ove Uredbe, uključujući razvoj i kretanja globalnih prekomjernih kapaciteta, kao i njihove učinke na tržište čelika i na niže razine lanca vrijednosti. Komisija bi također trebala preispitati stanje mjera trećih zemalja kojima se ograničava trgovina čelikom te posljedice i učinke koje one mogu ili će vjerojatno imati u smislu rizika od preusmjeravanja trgovine na tržište Unije. Osim toga, Komisija bi trebala analizirati i stanje u odnosu na postojanje netržišnih politika i praksi u trećim zemljama i njihov učinak na tržište čelika u Uniji. Komisija bi također trebala procijeniti kretanje gospodarskih rezultata industrije čelika u Uniji, uključujući razine cijena i upotrebu kapaciteta, kao i razvoj njezinih projekata dekarbonizacije.


Or. <Original>{EN}en</Original>
</Amend>
<Amend>Amandman		<NumAm>10</NumAm>
<DocAmend>Prijedlog uredbe</DocAmend>
<Article>Članak 1.a – stavak 1.</Article>
	

	Tekst koji je predložila Komisija
	Izmjena

	Članak 1. ne primjenjuje se na proizvode podrijetlom iz Norveške, Islanda ili Lihtenštajna.
	Članak 1. ne primjenjuje se na proizvode podrijetlom iz Norveške, Islanda i Lihtenštajna te na zemlju kandidatkinju sve dok je ta zemlja suočena s izvanrednom i neposrednom sigurnosnom prijetnjom.


Or. <Original>{EN}en</Original>
</Amend>
<Amend>Amandman		<NumAm>11</NumAm>
<DocAmend>Prijedlog uredbe</DocAmend>
<Article>Članak 2. – stavak 4.</Article>
	

	Tekst koji je predložila Komisija
	Izmjena

	4.	Neiskorištene količine carinskih kvota u jednom tromjesečju ne prenose se u sljedeće tromjesečje.
	4.	Neiskorištene količine carinskih kvota u jednom tromjesečju prenose se u sljedeće tromjesečje.


Or. <Original>{EN}en</Original>
</Amend>
<Amend>Amandman		<NumAm>12</NumAm>
<DocAmend>Prijedlog uredbe</DocAmend>
<Article>Članak 2. – stavak 4.a (novi)</Article>
	

	Tekst koji je predložila Komisija
	Izmjena

	
	4.a	Mjere na temelju ove Uredbe primjenjuju se na način koji je u skladu s pravilima WTO-a te se njima trgovina ne smije ograničavati više nego što je nužno za rješavanje problema negativnih učinaka globalnog viška kapaciteta koji je posljedica nepoštenih tržišnih uvjeta.


Or. <Original>{EN}en</Original>
</Amend>
<Amend>Amandman		<NumAm>13</NumAm>
<DocAmend>Prijedlog uredbe</DocAmend>
<Article>Članak 3. – stavak 2.</Article>
	

	Tekst koji je predložila Komisija
	Izmjena

	2.	U trenutku uvoza uvoznici dostavljaju odgovarajuće dokaze, kao što je potvrda o ispunjenim normama kojom se dokazuje zemlja „taljenja i lijevanja” čelika koji se koristi u proizvodnji proizvoda.
	2.	U trenutku uvoza uvoznici dostavljaju odgovarajuće dokaze o zemlji „taljenja i lijevanja” čelika koji se koristi u proizvodnji proizvoda.


Or. <Original>{EN}en</Original>
</Amend>
<Amend>Amandman		<NumAm>14</NumAm>
<DocAmend>Prijedlog uredbe</DocAmend>
<Article>Članak 3. – stavak 2.a (novi)</Article>
	

	Tekst koji je predložila Komisija
	Izmjena

	
	2.a	Sljedeći dokumenti, među ostalim, čine „odgovarajuće dokaze” za potrebe ovog članka:

	
	(a) potvrde o ispunjenim normama;

	
	(b) računi;

	
	(c) potvrde o isporuci;

	
	(d) potvrde o kvaliteti;

	
	(e) dugoročne deklaracije dobavljača;

	
	(f) dokumenti troškovnog računovodstva i proizvodnje;

	
	(g) carinski dokumenti zemlje izvoza;

	
	(h) poslovna komunikacija;

	
	(i) opisi proizvodnje ili

	
	(j) izjave proizvođača ako se izravno odnose na predmetnu pošiljku.


Or. <Original>{EN}en</Original>
</Amend>
<Amend>Amandman		<NumAm>15</NumAm>
<DocAmend>Prijedlog uredbe</DocAmend>
<Article>Članak 3. – stavak 2.b (novi)</Article>
	

	Tekst koji je predložila Komisija
	Izmjena

	
	2.b	Komisija može donijeti smjernice o tome kako pružiti odgovarajuće dokaze radi ograničavanja administrativnog opterećenja i olakšavanja usklađivanja MSP-ova.


Or. <Original>{EN}en</Original>
</Amend>
<Amend>Amandman		<NumAm>16</NumAm>
<DocAmend>Prijedlog uredbe</DocAmend>
<Article>Članak 3. – stavak 2.c (novi)</Article>
	

	Tekst koji je predložila Komisija
	Izmjena

	
	2.c	Proizvodi za koje je čelik taljen i lijevan u Ruskoj Federaciji ili Bjelarusu nemaju pristup tržištu Unije niti koristi od carinskih kvota pri uvozu. Svi takvi proizvodi podliježu automatskoj zabrani na vanjskim granicama Unije.


Or. <Original>{EN}en</Original>
</Amend>
<Amend>Amandman		<NumAm>17</NumAm>
<DocAmend>Prijedlog uredbe</DocAmend>
<Article>Članak 9. – stavak 1.</Article>
	

	Tekst koji je predložila Komisija
	Izmjena

	1.	Do [Ured za publikacije: unijeti datum dvije godine nakon donošenja ovog nacrta uredbe] Komisija ocjenjuje potrebu za izmjenom opsega proizvoda iz ove Uredbe i može podnijeti zakonodavni prijedlog za izmjenu ove Uredbe. Ta se ocjena provodi periodično svake dvije godine nakon prvog preispitivanja,
	1.	Do ... [jedna godina od datuma stupanja na snagu ove Uredbe] Komisija ocjenjuje potrebu za izmjenom opsega proizvoda iz ove Uredbe i može podnijeti zakonodavni prijedlog za izmjenu ove Uredbe. Ta se ocjena provodi svake godine.


Or. <Original>{EN}en</Original>
</Amend>
<Amend>Amandman		<NumAm>18</NumAm>
<DocAmend>Prijedlog uredbe</DocAmend>
<Article>Članak 9. – stavak 1.a (novi)</Article>
	

	Tekst koji je predložila Komisija
	Izmjena

	
	1.a	Komisija podnosi godišnje izvješće o provedbi ove Uredbe Europskom parlamentu i Vijeću. To se izvješće objavljuje.


Or. <Original>{EN}en</Original>
</Amend>
<Amend>Amandman		<NumAm>19</NumAm>
<DocAmend>Prijedlog uredbe</DocAmend>
<Article>Članak 9. – stavak 2.</Article>
	

	Tekst koji je predložila Komisija
	Izmjena

	2.	Komisija prije 1. srpnja 2031. i svakih pet godina nakon toga ocjenjuje učinkovitost ove Uredbe. U toj se evaluaciji uzima u obzir postojanost okolnosti koje su opravdale donošenje ove Uredbe i stanje Unijine industrije čelika. Na temelju te evaluacije Komisija može podnijeti zakonodavni prijedlog za izmjenu ili stavljanje izvan snage ove Uredbe.
	2.	Komisija prije ... [dvije godine od datuma stupanja na snagu ove Uredbe] i svake dvije godine nakon toga ocjenjuje učinkovitost ove Uredbe. U toj se evaluaciji uzima u obzir postojanost okolnosti koje su opravdale donošenje ove Uredbe i stanje industrije čelika Unije, uključujući razine cijena i upotrebu kapaciteta, kao i niže razine lanca vrijednosti. Na temelju te evaluacije Komisija može podnijeti zakonodavni prijedlog za izmjenu ili stavljanje izvan snage ove Uredbe.


Or. <Original>{EN}en</Original>
</Amend>
</RepeatBlock-Amend>


[bookmark: _Toc215667106]OBRAZLOŽENJE
EU-u je potreban snažan, konkurentan i dekarboniziran sektor čelika jer je taj sektor ključan za njegovu konkurentnost, gospodarsku sigurnost i stratešku autonomiju. Sektor čelika ključan je i za ciljeve u području dekarbonizacije EU-a, i to ne samo za smanjenje vlastitog ugljičnog otiska već je i važan doprinos sektoru zelene tehnologije. Osim toga, čelik je presudan za jačanje europske obrambene industrijske baze. 
U okviru treće najveće industrije za proizvodnju čelika na svijetu, s proizvodnjom čelika u više od 20 država članica, proizvođači čelika iz EU-a izravno zapošljavaju 300 000 ljudi i neizravno su zaslužni za 2,5 milijuna radnih mjesta. Ta industrija ima važnu ulogu u mnogim regionalnim gospodarstvima.
Međutim, izazovi u trgovini s kojima se suočava sektor čelika EU-a sve su veći. Očekuje se da će se već narušeni globalni višak kapaciteta, koji stvara višak jeftinog čelika i velik uvozni pritisak na tržište EU-a, dodatno pogoršan preusmjeravanjem čelika iz zaštitnih mjera nekoliko trgovinskih partnera EU-a, nastaviti povećavati tijekom narednih godina. Proizvodnja čelika u EU-u posljednjih se desetljeća drastično smanjila, što je dovelo do zatvaranja postrojenja i povećanja jaza između proizvodnje i razina kapaciteta. Europski sektor čelika ne može ostati konkurentan ako smanjenje razina dobiti ne omogućuje potrebna ulaganja u dekarbonizaciju. 

Budući da već produljene privremene zaštitne mjere uvedene u srpnju 2018. istječu u lipnju 2026., od presudne je važnosti uspostaviti čvrst mehanizam utemeljen na pravilima kako bi se omogućio oporavak sektora, uz istodobno nastojanje da se učvrste temelji za veću slobodnu trgovinu. Globalna situacija u sektoru čelika općenito, a posebno stanje u europskom sektoru čelika, jasno pokazuju da je potrebna snažna, učinkovita i ciljana mjera. U tom kontekstu izvjestiteljica pozdravlja nacrt zakonodavnog prijedloga najavljen u Akcijskom planu za čelik i metale iz ožujka 2025. Izvjestiteljica se u potpunosti slaže i s procjenom koju je predsjednica von der Leyen iznijela u svojem govoru o stanju Unije u rujnu 2025. u pogledu strateške nužnosti zaštite industrija EU-a od nepoštenih trgovačkih praksi i očuvanja jednakih uvjeta na globalnoj razini. 
Kad je riječ o sadržaju prijedloga, izvjestiteljica pozdravlja činjenicu da je on iskorak u pravom smjeru od postojeće zaštitne mjere. Jedinstveno tržište trebalo bi ostati otvoreno za trgovinu utemeljenu na pravilima te izvjestiteljica stoga snažno podupire činjenicu da se bescarinskim kvotama i dalje omogućuje pristup utemeljen na tržištu, dok pitanje viška kapaciteta i posljedično preusmjeravanje trgovine treba riješiti jasnom razinom carine izvan kvota. Za izračun bescarinskih kvota izvjestiteljica smatra da upotreba 2013. kao referentne godine, prije nego što je prekomjerni kapacitet ozbiljno utjecao na Europu, čini uravnoteženu referentnu vrijednost usklađenu s WTO-om. Kako bi se omogućila fleksibilnost sustava, trebalo bi omogućiti prijenos neiskorištenih tromjesečnih kvota. Izvjestiteljica ističe važnost zahtjeva u pogledu „taljenja i lijevanja” kojim će se poboljšati sljedivost proizvoda, osigurati istinsko podrijetlo ulaznih materijala za čelik i smanjiti rizik od izbjegavanja mjera pretovarom ili minimalnom preradom. 
Predloženu mjeru za čelik potrebno je redovito ocjenjivati i prilagođavati kako bi se osiguralo da učinkovito doprinosi povećanoj proizvodnji u visokokonkurentnim trgovačkim društvima te da je usko povezana s naporima za odvajanje izvoznih tržišta i suradnjom u borbi protiv globalnog viška kapaciteta zajedno s trgovinskim partnerima istomišljenicima. Ona ne može biti sredstvo za održavanje nekonkurentne industrije, uz istodobno poticanje problema na nižim razinama lanca vrijednosti. Konkurentna proizvodnja čelika također osigurava da EU ne izgradi nezdravu ovisnost. Izvjestiteljica s odobravanjem očekuje redovite procjene područja primjene i smatra da bi se one mogle provoditi češće. Godišnje izvješćivanje u skladu je s tom vrstom trgovinskih instrumenata i omogućuje suzakonodavcima da razumiju kako se razvija provedba različitih dimenzija instrumenta.  

U vrijeme kad je multilateralni trgovinski sustav pod stalnim pritiskom, izvjestiteljica posebno pozdravlja činjenicu da je predložena uredba osmišljena tako da ostane u potpunosti usklađena s obvezama u okviru WTO-a. Izvjestiteljica će pomno pratiti pregovore koji će se voditi s pogođenim trgovinskim partnerima, posebno onima s kojima je Unija sklopila sporazume o slobodnoj trgovini ili je u postupku njihova sklapanja, kako bi se osigurala pravna jasnoća, predvidljivost i kontinuiran integritet strukture trgovinske zaštite EU-a.
     Izvjestiteljica također smatra da bi trebalo na odgovarajući način uzeti u obzir posebnu situaciju u Ukrajini kao zemlji kandidatkinji za članstvo u EU-u. Stoga bi, u skladu s predanošću Unije potpori ukrajinskom gospodarstvu tijekom aktualne ratne agresije i u skladu s političkim dogovorom o Uredbi 2025/1153 (COD), trebalo potvrditi neprimjenjivanje članka 1. Slično tome, Uredbom bi trebalo ukloniti sve moguće nedostatke u zakonu koji bi mogli omogućiti izravan ili neizravan uvoz robe podrijetlom iz Rusije, čime bi se dodatno financirale kontinuirane neprijateljske aktivnosti Rusije te podrivao europski mir i stabilnost.

Iako se suzakonodavcima omogućuje da obave svoj posao, zbog razmjera izazova s kojima se suočava sektor čelika te hitnosti pružanja pravne i gospodarske sigurnosti, izvjestiteljica smatra da bi demokratski proces trebao napredovati bez odgode kako bi uredba mogla stupiti na snagu na vrijeme.

OD KOJIH JE IZVJESTITELJICA PRIMILA INFORMACIJE
U skladu s člankom 8. Priloga I. Poslovniku izvjestiteljica izjavljuje da je tijekom pripreme nacrta izvješća, prije njegova usvajanja u odboru, primila informacije od sljedećih subjekata ili osoba:

	Subjekt i/ili osoba

	Thyssenkrupp

	Eurofer

	Jernkontoret


	Europsko udruženje prerađivača čelika

	Metal Packaging Europe External Affairs ASBL


	Orgalim – Europska tehnološka industrija

	Kommerskollegium (Švedski nacionalni odbor za trgovinu)


	Stalno predstavništvo Švedske pri EU-u


	Stalno predstavništvo Finske pri EU-u


	Misija Švicarske pri EU-u




Navedeni popis sastavljen je pod isključivom odgovornošću izvjestiteljice.

Ako su fizičke osobe na popisu navedene imenom, funkcijom ili imenom i funkcijom, izvjestiteljica izjavljuje da je tim fizičkim osobama dostavila Obavijest Europskog parlamenta o zaštiti podataka br. 484 (https://www.europarl.europa.eu/data-protect/index.do), u kojoj se navode uvjeti za obradu njihovih osobnih podataka i prava povezana s tom obradom.

